**Na temelju članka 77. Zakona o radu ("Narodne novine" 93/14), članka 21. Statuta Javne ustanove Koncertni ured Varaždin ravnatelj donosi**

**PRAVILNIK**

**o godišnjem odmoru i plaćenom dopustu djelatnika Javne ustanove Koncertni ured Varaždin**

**Članak 1.**

Djelatnik ima za svaku kalendarsku godinu pravo na plaćeni godišnji odmor u trajanju od najmanje četiri tjedna.

**Članak 2.**

Za vrijeme korištenja godišnjeg odmora djelatniku se isplaćuje naknada plaće u visini kao da je radio u redovnom radnom vremenu, a najmanje u visini prosječne mjesečne plaće u prethodna tri mjeseca, uračunavajući sva primanja u novcu i naravi koja predstavljaju naknadu za rad.

**Članak 3.**

Pri utvrđivanju trajanja godišnjeg odmora ne uračunavaju se subote, nedjelje, blagdani i neradni dani određeni Zakonom.

Razdoblje privremene nesposobnosti za rad, koje je utvrdio ovlašteni liječnik, ne uračunava se u trajanje godišnjeg odmora.

**Članak 4.**

Osnovica za izračun godišnjeg odmora iznosi četiri tjedna.

Osnovica za izračun godišnjeg odmora iz 1. stavka ovog članka uvećava se prema postojećim određenim mjerilima:

1. s obzirom na uvjete rade:

- rad u smjenama ili redovni rad subotom,

nedjeljom, blagdanima i neradnim danima

određenim Zakonom 1 dan

2. s obzirom na složenost poslova:

- magistru struke – stručnom specijalistu 4 dana

- sveučilišnom/stručnom prvostupniku 3 dana

- zaposleniku SSS 2 dana

- zaposleniku NSS ili osnovna škola 1 dan

3. s obzirom na dužinu radnog staža:

- od navršenih 5 do navršenih 10 godina

radnog staža 2 dana

- od navršenih 10 do navršenih 14 godina

radnog staž 3 dana

- od navršenih 15 do navršenih 19 godina

radnog staža 4 dana

- od navršenih 20 do navršenih 24 godina

radnog staža 5 dana

- od navršenih 25 do navršenih 29 godina

radnog staža 6 dana

- od navršenih 30 do navršenih 34 godina

radnog staža 7 dana

- od navršenih 35 i više godina

radnog staža 8 dana

4. s obzirom na posebne socijalne uvjete

- roditelju, posvojitelju ili skrbniku s jednim

maloljetnim djetetom 1 dan

- samohranom roditelju, posvojitelju ili skrbniku s jednim

maloljetnim djetetom 2 dana

- roditelju, posvojitelju ili skrbniku za svako

daljnje malodobno dijete još po 1 dan

- roditelju, posvojitelju ili skrbniku djeteta s

invaliditetom, bez obzira na ostalu djecu 2 dana

- osobi s invaliditetom 3 dana

5. s obzirom na ostvarene rezultate 1 dan

Ukupno trajanje godišnjeg odmora određuje se na način da se osnovica za izračun godišnjeg odmora uveća za zbroj svih dodatnih dana utvrđenih točkama 1. do 5 stavka 2. ovog članka, s tim da ukupno trajanje godišnjeg odmora ne može iznositi manje od 20 radnih dana niti više od 30 radnih dana u godini.

**Članak 5.**

Vrijeme godišnjeg odmora utvrđuje se planom korištenja godišnjeg odmora.

Plan godišnjeg odmora donosi ravnatelj, a nakon dogovora s djelatnicima vodeći računa o želji svakog pojedinog djelatnika.

**Članak 6.**

Djelatnik može koristiti godišnji odmor u neprekidnom trajanju ili u dijelovima.

**Članak 7.**

U slučaju prestanka rada zbog prelaska na rad drugom poslodavcu ili zbog odlaska u mirovinu, djelatnik ima pravo iskoristiti godišnji odmor na koji je stekao pravo u Koncertnom uredu Varaždin.

U slučaju prestanka rada, ako djelatnik nije iskoristio godišnji odmor u cijelosti, isplatit će mu se naknada umjesto korištenja godišnjeg odmora.

**Članak 8.**

Djelatniku se može odgoditi, odnosno prekinuti korištenje godišnjeg odmora radi izvršenja važnih i neodgodivih poslova.

Odluku o odgodi, odnosno prekidu korištenja godišnjeg odmora iz stavka 1. ovog članka donosi ravnatelj, uz obvezu da djelatniku omogući naknadno korištenje odnosno nastavak korištenja godišnjeg odmora.

Djelatnik ima pravo na naknadu stvarnih troškova prouzročenih odgodom, odnosno prekidom korištenja godišnjeg odmora. Stvarnim troškovima smatraju se putni troškovi odnosno troškovi prijevoza koji je djelatnik koristio u polasku i povratku iz mjesta zaposlenja do mjesta odmora u trenutku prekida, dnevnice , te drugi troškovi koji su nastali za djelatnika zbog prekida godišnjeg odmora, što dokazuje odgovarajućom dokumentacijom.

**Članak 9.**

Djelatnik ima pravo na plaćeni dopust u jednoj kalendarskoj godini po slijedećim osnovama, ukupno godišnje za:

- zaključenje braka 5 radna dana

- rođenje djeteta 3 radna dana

- smrti supružnika, izvanbračnog druga,

djeteta, posvojenika, roditelja, unuka 3 radna dana

- smrt drugih članova uže obitelji 1 radni dan

- selidbe 1 radni dan

- darivanje krvi 1 radni dan

- teške bolesti supružnika,

izvanbračnog druga, djeteta, posvojenika 3 radna dana

- nastupanje na kulturnim i sportskim

priredbama 1 radni dan

- sudjelovanje na sindikalnim susretima,

seminarima 1 radni dan

- otklanjanje posljedica elementarne

nepogode na imovini djelatnika 1 radni dan

- za stručno ili opće školovanje

- za svaki ispit po predmetu 2 dana

- za završni rad 5 dana

**Članak 10.**

Djelatniku se može odobriti dopust bez naknade plaće do 30 dana u tijeku kalendarske godine pod uvjetom da je taj dopust opravdan i da neće izazvati teškoće u obavljanju djelatnosti Koncertnog ureda.

Kada to okolnosti zahtijevaju, može se djelatniku neplaćeni dopust iz stavka 1. ovog članka odobriti u trajanju dužem od 30 dana.

U Varaždinu, 01.09.2014.

ravnatelj Koncertnog ureda Varaždin

Raymond Rojnik